ผมมีไรกับแฟนละอีก3วันเมนมาอต่มาแค่วันเดียว นี่เป็นอะไรคับหรือท้อง
สวัสดีค่ะ หากเลือดที่ออกมานั้น อยู่ในช่วงวันเวลาที่ประจำเดือนควรจะมา คือห่างจากรอลเดือนที่แล้วประมาณ 24-35 วัน เลือดดังกล่าวก็น่าจะเป็นประจำเดือนได้ ซึ่งหากเป็นประจำเดือนจริงๆ ก็แสดงว่าไม่มีการตั้งครรภ์เกิดขึ้นแต่หากเลือดที่ออกไม่ได้อยู่ในช่วงวันที่ประจำเดือนควรจะมา เลือดดังกล่าวอาจเป็น- เลือดออกช่วงไข่ตก ซึ่งจะอยู่ในช่วงกึ่งกลางของรอบเดือน ปริมาณเลือดจะมีเพียงเล็กน้อย และออกเพียงแค่ 1 วัน- เลือดล้างหน้าเด็ก แต่จะเกิดหลังจากมีเพศสัมพันธ์ในวันที่ไข่ตกไปประมาณ 6-12 วัน ดังนั้นหากก่อนหน้านั้นได้มีเพศสัมพันธ์ ก็อาจเป็นไปได้ แต่หากก่อนหน้านั้นไม่ได้มีเพศสัมพันธ์ ก็ไม่น่าใช่- เลือดออกผิดปกติจากสาเหตุต่างๆ เช่น การใช้ยาฮอร์โมนชนิดต่างๆ เช่น ยาสตรี ยาสมุนไพร อาหารเสริม เป็นต้น มีติ่งเนื้อที่ปากมดลูก มีมดลูกอักเสบ เป็นมะเร็งปากมดลูก เป็นต้นแนะนำให้สังเกตไปก่อน หากไม่ได้มีเลือดออกมาอีก และอีกประมาณ 1 เดือนถัดไป ประจำเดือนมาเป็นปกติ ก็ถือว่าปกติดี แต่หากมีเลือดออกกะปริดกะปรอย หรือมีปวดท้องน้อย ควรไปพบแพทย์เพื่อหาสาเหตุค่ะ